Diari Oficial de la Generalitat Valenciana


Sumari del DOGV 7401, del 12-11-2014 (2014/10945)

RESOLUCIÓ de 7 de novembre de 2014, del secretari autonòmic d'Economia i Ocupació i director general del Servef, per la qual s'autoritza un ajustament de dotacions entre línies de subvenció genèriques del capítol IV, Transferències Corrents, del subprograma 322.51, Foment d'Ocupació, per import de dos milions quatre-cents huitanta-dos mil euros (2.482.000,00 euros). Expedient número 31.008/14.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7401

Data del DOGV
:   12-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10349


Data del document
:   07-11-2014

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Servei Valencià d'Ocupació i Formació

RESOLUCIÓ de 7 de novembre de 2014, del secretari autonòmic d'Economia i Ocupació i director general del Servef, per la qual s'autoritza un ajustament de dotacions entre línies de subvenció genèriques del capítol IV, Transferències Corrents, del subprograma 322.51, Foment d'Ocupació, per import de dos milions quatre-cents huitanta-dos mil euros (2.482.000,00 euros). Expedient número 31.008/14. [2014/10701]  
La Llei 6/2013, de 26 desembre, de Pressupostos de la Generalitat per a l'exercici 2014 va aprovar el pressupost del Servef, part del finançament del qual prové del Ministeri d'Ocupació i Seguretat Social a través del Servici Públic d'Ocupació estatal, i en el qual s'inclouen, en l'annex de transferències corrents del subprograma 322.51, Foment d'Ocupació, determinades línies de subvenció finançades pel Servici Públic d'Ocupació estatal.  
D'altra banda, el secretari permanent de la Conferència Sectorial d'Ocupació i Assumptes Laborals certifica l'acord de distribució de fons en matèria laboral dels Pressupostos Generals de l'Estat per a la seua gestió per la Comunitat Valenciana en este exercici, segons els criteris de distribució aprovats en la LVIII Reunió celebrada el dia 23 d'abril de 2014.  
Ateses les circumstàncies actuals, realitzada la redistribució de les assignacions de conferència sectorial entre els programes d'ajudes per a les accions de foment d'ocupació i analitzades les execucions dels programes vigents, resulta insuficient l'import previst per a recolzar la contractació de colectius amb discapacitat.  
La Direcció General d'Ocupació i Formació, per mitjà d'iniciatives d'ocupació, considera les possibilitats d'inserció de treballadors desempleats amb discapacitats, per això proposa un reajustament entre dotacions en el capítol IV, Transferències Corrents, del subprograma 322.51, Foment d'Ocupació, minorant les línies de subvenció genèriques T2446 «Foment ocupació. Dona emprenedora. (PIO)» i la T7951 «Foment d'ocupació per a colectius amb dificultats», en 1.035.120,00 euros i 1.446.880,00 euros, respectivament, i incrementant el crèdit de la línia de subvenció genèrica T2240 «Ocupació amb discapacitat i inclusió social» per import de 2.482.000,00 euros, totes elles finançades pel Servici Públic d'Ocupació estatal.  
En conseqüència, vist l'informe favorable de la Intervenció Delegada en el SERVEF de data 6 de novembre de 2014, i tenint en compte el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana (articles 32 i 33), la Llei 6/2013, de 26 de desembre, de Pressupostos de la Generalitat per a l'exercici 2014 (articles 18 i 21), el Decret 194/2013, de 20 de desembre, del Consell, pel qual s'aprova el Reglament d'Organització i Règim Jurídic del Servef i l'Orde de 22 de març de 2005 per la qual es regula el procediment de gestió del pressupost de la Generalitat Valenciana, resolc:  
  
Autoritzar un reajustament en les dotacions de les línies de subvenció genèriques del capítol IV «Transferències corrents» del subprograma 322.51, Foment de l'Ocupació, finançades pel Servici Públic d'Ocupació Estatal, que es detalla a continuació:  
  
Aplicacions pressupostàries   
de gasto que disminuïxen: Import:  
28.98.37.6444.41182.9 - Línia T2446 1.035.120,00 -  
83.44.66.0277.96588.2 - Línia T7951 1.446.880,00 -  
  
Aplicacions pressupostàries   
de gasto que augmenten: Import:  
38.89.53.6645.49655.8 - Línia T2240 2.482.000,00 -  
  
València, 7 de novembre de 2014.- El secretari autonòmic d'Economia i Ocupació i director general del Servef: Fernando Díaz Requena.